A BIZOTTSÁG 1389/2004/EK RENDELETE
(2004. július 30.)
a bor közös piaci szervezetéről szóló 1493/1999/EK tanácsi rendelet termelési potenciálra vonatkozó részletes végrehajtási szabályait meghatározó 1227/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a bor közös piaci szervezéséről szóló, 1999. május 17-i 1493/1999/EK tanácsi rendeletre (1) és különösen annak 80. cikke b) pontjára,
mivel:
(1)
Az 1227/2000/EK bizottsági rendelet (2)2004. július 31-re módosította az 1493/1999/EK rendelet 2. cikke (3) bekezdésének első albekezdésében meghatározott határidőt, a nevezett cikk (2) bekezdésétől való eltérés esetében. Az utolsó gyakorlati problémák megoldása érdekében, szükséges e határidő újabb módosítása. Az eltérés engedélyezésére vonatkozó, különböző rendelkezések alkalmazása ugyanis jelentős és komplex adminisztratív teendőket jelent, különösen az ellenőrzések és szankciók vonatkozásában. Az adminisztratív teendők megfelelő lebonyolítása érdekében indokolt tehát a nevezett határidő 2005. július 31-re történő végérvényes módosítása.
(2)
Ennek következtében az 1227/2000/EK rendeletet módosítani kell.
(3)
A rendeletben előírt rendelkezések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
Az 1227/2000/EK rendelet 2. cikkének (1a) bekezdése helyébe az alábbi szöveg lép:
„(1a) Az 1493/1999/EK rendelet 2. cikke (3) bekezdésében megállapított határidő 2005. július 31-re változik.”
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
2004. augusztus 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 30-án.